Günter de Bruyn
Store norske leksikon,Språk og litteratur,Litteratur i verden,Europa,Tysklands litteratur,Tysklands nyere litteratur
Günter de Bruyn var en tysk forfatter. Han levde og skrev i DDR, men distanserte seg allerede tidlig på 1980-tallet fra regimet.
I sine romaner knytter Günter de Bruyn gjerne an til eldre litteratur når han vil avdekke betingelsene og mulighetene for individuelle handlinger. Dermed vil han også utfordre leseren til kritikk av sine livsbetingelser. Blant hans mest kjente romaner er Der Hohlweg (1963), Buridans Esel (1968), Preisverleihung (1972), Märkische Forschungen (1978). Han har utgitt novellene Babylon (1977) og essaysamlingene Frauendienst (1986) og Jubelschreie, Trauergesänge (1991).Med sine selvbiografiske bøker ga forfatteren et bilde av både Weimarrepublikkens og DDRs undergang, gjenspeilt i sin familiehistorie. De selvbiografiske verkene Zwischenbilanz (1992) og Vierzig Jahre. Ein Lebensbericht (1996) behandler spørsmålet om den tyske identitet etter gjenforeningen i 1989.De Bruyn skrev også biografiske og historiske verk. Biografien hans om forfatteren Jean Paul, Das Leben des Jean Paul Friedrich Richter (1975), der han ville aktualisere den litterære tradisjonen, fikk stor utbredelse. Andre kjente tekster er Die Finckensteins (1999) og Preußens Louise (2000). I Unter den Linden (2003) skildrer han den berømte gaten med samme navn i Berlin. Les mer i Store norske leksikon Tysklands litteratur Eksterne lenker Günter de Bruyn i Deutsche Biographie